钦定古今图书集成/明伦汇编/闺媛典/第088卷 > 浦氏女
## 钦定古今图书集成/明伦汇编/闺媛典/第088卷 > 浦氏女

按《无锡县志》：“浦氏女，父庆祥，幼颇知书，能读《列女传》，
许字陈毓华。毓华殁，讣闻，女惊欲死，父母密守之。女
佯自剪释道家鞋式，授其小妹。比晚，俟隙投屋后河
中死，衣皆密纫不可卸，有双环系焉，乃陈聘物也。及
旦，毓华母闻而往视，喉间犹隐隐作声。马文肃世奇
倡同邑，葬之锡山之麓，建祠墓傍祀之。”